
31 Δεκεμβρίου 2018 


ΤΕΥΧΟΣ ΤΡΙΤΟ 


Αρ 


. Φύλλου 1609 


ΠΕΡΙΕΧΟΜΕΝΑ 

1 Υπουργείο Παιδείας Έρευνας και Θρησκευμάτων 

2 Οργανισμοί - Λοιποί Φορείς 


1 ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Αριθμ. 211368/Ζ2 

Προκήρυξη για την πλήρωση (3) θέσεων ερευ¬ 
νητών Γ' βαθμίδος με τριετή θητεία του Κέντρου 
Ερεύνηςτης Ελληνικής και Λατινικής Γραμματεί¬ 
ας της Ακαδημίας Αθηνών. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 2 και 4 του άρθρου 1 του 
ν. 1894/1990 (Φ.Ε.Κ. 110/Α') «Για την Ακαδημία Αθηνών 
και άλλες εκπαιδευτικές διατάξεις». 

2. Τις διατάξειςτου ν. 2431/1996 (Φ.Ε.Κ. 175 Α’) «Διορι¬ 
σμός ή πρόσληψη πολιτών της Ευρωπαϊκής Ένωσης στη 
Δημόσια Διοίκηση». 

3. Τις διατάξεις της παρ. 11 του άρθρου 10 του 
ν. 3051/2002 (Φ.Ε.Κ. 220/Α') «Συνταγματικά κατοχυρωμέ¬ 
νες ανεξάρτητες αρχές, τροποποίηση και συμπλήρωση 
του συστήματος προσλήψεων στον δημόσιο τομέα και 
συναφείς ρυθμίσεις», όπως τροποποιήθηκε και ισχύει. 

4. Τις διατάξεις του άρθρου 7 του ν. 4210/2013 (Φ.Ε.Κ. 
254/Α') «Ρυθμίσεις Υπουργείου Διοικητικής Μεταρρύθμι¬ 
σης και Ηλεκτρονικής Διακυβέρνησης και άλλες διατάξεις». 

5. Τις διατάξεις του άρθρου 28 του ν. 4305/2014 (Φ.Ε.Κ. 
237/Α') «Ανοικτή διάθεση και περαιτέρω χρήση εγγρά¬ 
φων, πληροφοριών και δεδομένων του δημόσιου τομέα, 
τροποποίηση του ν. 3448/2006 (Α’ 57), προσαρμογή της 
εθνικής νομοθεσίας στις διατάξεις της Οδηγίας 2013/37/ 
ΕΕ του Ευρωπαϊκού Κοινοβουλίου και του Συμβουλίου, 
περαιτέρω ενίσχυση της διαφάνειας, ρυθμίσεις θεμάτων 
Εισαγωγικού Διαγωνισμού Ε.Σ.Δ.Δ.Α. και άλλες διατάξεις». 

6. Τις διατάξεις των άρθρων 13α, όπως έχει τροποποι¬ 
ηθεί, 18 και 29 του ν. 4310/2014 (Φ.Ε.Κ. 258/Α') «Έρευνα, 
Τεχνολογική Ανάπτυξη και Καινοτομία και άλλες διατάξεις", 


όπως αντικαταστάθηκαν από τα άρθρα 12, 16 και 21 
αντίστοιχα του ν. 4386/2016 (Φ.Ε.Κ. 83/Α') «Ρυθμίσεις 
για την έρευνα και άλλες διατάξεις» και όπως προσετέθη 
στο τελευταίο η παρ. 6 του άρθρου 69 του ν. 4485/2017 
(Φ.Ε.Κ. 114/Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατάξεις». 

7. Τις διατάξεις του άρθρου 17 του ν. 4310/2014 (Φ.Ε.Κ. 
258/Α'), όπως συμπληρώθηκε με την παρ. 1 του άρθρου 
92 του ν. 4485/2017 (Φ.Ε.Κ. 114/Α'). 

8. Τις διατάξεις του π.δ. 134/1999 (Φ.Ε.Κ. 132/Α’) «Δι¬ 
ορισμός ή πρόσληψη πολιτών της Ευρωπαϊκής Ένωσης 
στα Α.Ε.Ι.,Τ.Ε.Ι. και λοιπά Ν.Π.Δ.Δ. και Δημόσιες Υπηρεσίες 
του χώρου Τριτοβάθμιας Εκπαίδευσης αρμοδιότητας 
του ΥΠ.Ε.Π.Θ.». 

9. Το π.δ. 125/2016 (Φ.Ε.Κ. 210/Α’) «Διορισμός Υπουρ¬ 
γών, Αναπληρωτών Υπουργών και Υφυπουργών». 

10. Τις αριθμ. 8α/19-01-17 και 25/29-05-18 αποφάσεις 
της Συγκλήτου της Ακαδημίας Αθηνών. 

11. Το γεγονός ότι από την παρούσα θα προκληθεί 
δαπάνη, η οποία θα καλυφθεί από τον τακτικό προϋ¬ 
πολογισμό του Υπουργείου Παιδείας, Έρευνας και Θρη- 
σκςυμάτων (Ομάδα Λογαριασμών 21 του Ενιαίου Φορέα 
1019-901), προκηρύσσουμε: 

Την πλήρωση τριών (3) θέσεων Ερευνητού Γ'βαθμίδος 
μετριετή θητεία του Κέντρου Ερεύνηςτης Ελληνικής και 
Λατινικής Γραμματείας της Ακαδημίας Αθηνών ως εξής: 

Τρεις (3) θέσεις Ερευνητού Γ βαθμίδος με γνωστικό 
αντικείμενο: «Κλασική Φιλολογία-Αρχαία Ελληνική και 
Λατινική». 

Οι υποψήφιοι πρέπει: 

α) Να είναι Έλληνες υπήκοοι ή πολίτες άλλου Κράτους- 
Μέλους της Ευρωπαϊκής Ένωσης. 

β) Να είναι κάτοχοι διδακτορικού διπλώματος. 

γ) Να έχουν τουλάχιστον: 

Τα προσόντα της Γ' βαθμίδας, όπως αυτά καθορί¬ 
ζονται με τις διατάξεις της παρ. 2 του άρθρου 18 του 
ν. 4310/2014 όπως αντί καταστάθηκε και ισχύει από το 
άρθρο 16 (παρ. 2α) του ν. 4386/2016: «...τεκμηριωμένη 
ικανότητα σχεδιάζει και να εκτελεί έργα ή τμήματα έρ¬ 
γων έρευνας και τεχνολογικής ανάπτυξης, να κατανέμει 
τμήματα ή φάσεις του έργου σε άλλους ερευνητές και 
να τους καθοδηγεί ή επιβλέπει. Επίσης απαιτείται να έχει 
κάνει πρωτότυπες δημοσιεύσεις σε επιστημονικά περι¬ 
οδικά διεθνώς αναγνωρισμένα». 















11366 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΓΊ 609/31.12.2018 


δ) Οι άνδρες να έχουν εκπληρώσει τις στρατιωτικές 
τους υποχρεώσεις ή να μην υπέχουν χρηματική υποχρέ¬ 
ωση για αυτές ή να έχουν απαλλαγεί νόμιμα από αυτές 
κατά τον χρόνο έκδοσης της υπουργικής απόφασης δι¬ 
ορισμού τους. Με υπεύθυνη δήλωση του άρθρου 8 του 
ν. 1599/1986 οι υποψήφιοι που δεν έχουν εκπληρώσει τις 
στρατιωτικές τους υποχρεώσεις ή δεν έχουν απαλλαγεί 
νόμιμα από αυτές κατά το χρόνο υποβολής της υποψη¬ 
φιότητας τους, δεσμεύονται ότι θα προσκομίσουν τα 
σχετικά δικαιολογητικά πριν την έκδοση της υπουργικής 
απόφασης διορισμού τους. 

Σύμφωνα με τη διάταξη της παρ. 2 του άρθρου 2 του 
ν. 2431/1996 (Φ.Ε.Κ. 175/Α ) «το κώλυμα της μη εκπλή¬ 
ρωσης των στρατιωτικών υποχρεώσεων δεν ισχύει για 
πολίτες Κράτους - Μέλους της Ευρωπαϊκής Ένωσης, 
στο οποίο δεν προβλέπεται όμοιο κώλυμα διορισμού 
ή πρόσληψης». 

ε) Να μην υπάρχει κώλυμα από ποινική καταδίκη ή 
υποδικία ή απαγόρευση ή δικαστική αντίληψη, 
στ) Να είναι υγιείς. 

Απαιτούμενα δικαιολογητικά: 

α) Αίτηση υποψηφιότητας στην οποία θα αναφέρεται 
η θέση με το γνωστικό αντικείμενο και τα συνυποβαλ¬ 
λόμενα δικαιολογητικά. 

β) Αναλυτικό βιογραφικό σημείωμα, ένα (1) πρωτό¬ 
τυπο και ένα (1) ηλεκτρονικό αρχείο σε οποιοδήποτε 
κατάλληλο μέσο ηλεκτρονικής αποθήκευσης. 

γ) Υπόμνημα εργασιών, ένα (1) πρωτότυπο και ένα (1) 
ηλεκτρονικό αρχείο σε οποιοδήποτε κατάλληλο μέσο 
ηλεκτρονικής αποθήκευσης. 

δ) Επιστημονικές δημοσιεύσεις, ένα (1) ψηφιακό ανά¬ 
τυπο από κάθε δημοσίευση σε οποιοδήποτε κατάλληλο 
μέσο ηλεκτρονικής αποθήκευσης. 

Οι πολίτες Κράτους - Μέλους της Ευρωπαϊκής Ένωσης 
οφείλουν να υποβάλουν, εκτός των πιο πάνω δικαιο- 
λογητικών και πτυχίο ή μεταπτυχιακό τίτλο σπουδών 
Ελληνικού Α.Ε.Ι. ή απολυτήριο Ελληνικού Λυκείου ή εξα¬ 
ταξίου Γυμνασίου ή πιστοποιητικό ελληνομάθειαςΔ' επι¬ 
πέδου από το Κέντρο Ελληνικής Γλώσσας, από το οποίο 
θα αποδεικνύεται η πλήρης γνώση και άνετη χρήση της 
Ελληνικής γλώσσας. 

ε) Γνωματεύσεις/ Βεβαιώσεις: α) παθολόγου ή γενικού 
ιατρού και β) ψυχιάτρου, είτε του δημοσίου είτε ιδιωτών. 

στ) Υπεύθυνη δήλωση του ν. 1599/1986 ότι δεν διώ¬ 
κονται ως φυγόποινοι (αριθ. 11726/21.6.2005 υπουργική 
απόφαση, Φ.Ε.Κ. 838 Β') καθώς και ότι έχουν ολοκληρώ¬ 
σει τις στρατιωτικές τους υποχρεώσεις ή έχουν απαλλα¬ 
γεί νομίμως από αυτές (για τους άνδρες υποψηφίους) και 
ότι όλα τα στοιχεία που καταθέτουν είναι ακριβή. 

ζ) Αντίγραφα τίτλων σπουδών. Εφόσον πρόκειται για 
τίτλους σπουδών από πανεπιστήμια του Εξωτερικού, για 
τους Έλληνες αλλά και τους πολίτες των άλλων κρατών 
της Ε.Ε., απαιτείται να συνοδεύονται από μετάφραση 
και πράξη αναγνώρισης ή πιστοποιητικό αναγνώρισης 
περί ισοτιμίας και αντιστοιχίας από τον ΔΟΑΤΑΠ ή το 
πρώην ΔΙΚΑΤΣΑ. 

η) Το απαιτούμενο αντίγραφο ποινικού μητρώου, θα 
αναζητηθεί αυτεπαγγέλτως από την αρμόδια Υπηρεσία. 


θ) Προκειμένου για Έλληνες υπηκόους, το απαιτού- 
μενο πιστοποιητικό γεννήσεως, θα αναζητηθεί αυτε- 
παγγέλτως από την αρμόδια Υπηρεσία. Προκειμένου 
για πολίτες Κράτους-Μέλους της Ευρωπαϊκής Ένωσης 
πρέπει να υποβληθεί αντίστοιχο πιστοποιητικό της αρ¬ 
μοδίας αρχής του Κράτους την ιθαγένεια του οποίου έχει 
ο υποψήφιος. 

ι) Γ ια τους άνδρες υποψηφίους το πιστοποιητικό Τύπου 
Α' του αρμόδιου στρατολογικού γραφείου θα αναζητηθεί 
αυτεπάγγελτα. 

Οι υπό στοιχείο ε' Γνωματεύσεις/Βεβαιώσεις θα κα¬ 
τατεθούν από τους υποψηφίους το αργότερο μέχρι την 
ημερομηνία διεξαγωγήςτης σχετικής διαδικασίας εκλο¬ 
γής κατόπιν παραπεμπτικού εγγράφου της αρμόδιας 
υπηρεσίας της Ακαδημίας Αθηνών. 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Μαρούσι, 6 Δεκεμβρίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


2 ΟΡΓΑΝΙΣΜΟΙ-ΛΟΙΠΟΙ ΦΟΡΕΙΣ 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 

Αριθμ. 1718018321/12 -2-2018 

Προκήρυξη μίας (1) θέσης καθηγητή του Τμή¬ 
ματος Νομικής της Νομικής Σχολής του Εθνικού 
και Καποδιστριακού Πανεπιστημίου Αθηνών στη 
βαθμίδα του αναπληρωτή καθηγητή με γνωστι¬ 
κό αντικείμενο «Αστικό Δίκαιο». 

Ο Πρύτανης του Εθνικού και Καποδιστριακού Πανε¬ 
πιστημίου Αθηνών μετά από εισήγηση της Συνέλευσης 
τουΤμήματος Νομικής (συν. 20-12-2017), λαμβάνοντας 
υπόψη την από 20-11-2017 αίτηση εξέλιξης καθηγητή 
και σύμφωνα με τις διατάξεις: 

1) του άρθρου 15 παρ. 15 (ζ), 21 παρ. 2 (ιδ) και αρθ. 84 
παρ. 10 ν. 4485/2017 (114/Α') 

2) του άρθρου 19 ν. 4009/2011 (195/Α ) όπως ισχύ¬ 
ει με το αρθ. 70 ν. 4386/2016 (83/Α ), το αρθ. τέταρτο 
ν. 4405/16 (129/Α') και αρθ. 30 ν. 4452/17 (17/Α') 

3) της παρ. 2 του Κεφαλαίου Α' του άρθρου 6 του 
ν. 2083/1992 (159/Α') όπως αντικαταστάθηκε μετην παρ. 
1 του άρθρου 23 του ν. 3549/2007 (69/Α') 

4) του άρθ. 14 του ν. 1268/1982 (87/Α ), όπως ισχύει 
με το αρθ. 28 παρ. 26 ν. 2083/1992 (159/Α ) και άρθ. 2 
ν. 3282/2004 (208 Α') 

5) του π.δ. 134/99 (132/Α') 

6) του π.δ. 85/2013 (124/Α') 

7) της Φ. 122.1/6/14241/Ζ2/27-1-2017 απόφαση του 
Υπουργού Παιδείας, Έρευνας και Θρησκευμάτων (ΦΕΚ 
225/31-1-2017/τ.Β') 

προκηρύσσει (ανοιχτή προκήρυξη) την πλήρωση μίας 
(1) θέσεως καθηγητή, ως εξής: 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ 

ΝΟΜΙΚΗ ΣΧΟΛΗ 

ΤΜΗΜΑ ΝΟΜΙΚΗΣ 

Α' Τομέας Ιδιωτικού Δικαίου 

-Μία (1) θέση καθηγητή στη βαθμίδα του αναπληρωτή 
καθηγητή με γνωστικό αντικείμενο «Αστικό Δίκαιο» 

ΣΥΝΟΠΤΙΚΗ ΠΕΡΙΓΡΑΦΗ: 

Στο γνωστικό αντικείμενο του Αστικού Δικαίου περι¬ 
λαμβάνονται όλα τα ζητήματα που πηγάζουν από τις 
ρυθμίσεις του Αστικού Κώδικα (Γενικές Αρχές, Ενοχικό 
Δίκαιο, Εμπράγματο Δίκαιο, Οικογενειακό Δίκαιο, Κλη¬ 
ρονομικό Δίκαιο) και συναφών ειδικών νόμων που ρυθ¬ 
μίζουν σχέσεις ιδιωτικού δικαίου, ιδίως συμβατικές και 
εξωσυμβατικές ενοχές, σχέσεις προσώπων μεταξύ τους, 
δικαιώματα που απορρέουν από την προσωπικότητα, 
εμπράγματα δικαιώματα και σχέσεις και την κληρονο¬ 
μική διαδοχή. 

Καλούνται οι ενδιαφερόμενοι να εγγραφούν ως υπο¬ 
ψήφιοι και να υποβάλουν ηλεκτρονικά στο πληροφορι¬ 
ακό σύστημα ΑΠΕΛΛΑ (διαδικτυακή διεύθυνση Ριΐΐρ5:// 
3ρθΙΐ3.ιπίηθάυ.9ον.9Γ): α) αίτηση υποψηφιότητας μέσα 
σε αποκλειστική προθεσμία δύο (2) μηνών από την ημε¬ 
ρομηνία του εγγράφου της ανακοίνωσης της δημοσίευ¬ 
σης της προκήρυξης στον Ημερήσιο Τύπο και β) όλα τα 
αναγκαία για την κρίση δικαιολογητικά. 

Ως τέτοια νοούνται υποχρεωτικά: 

1. Αντίγραφο δελτίου αστυνομικής ταυτότητας ή δι¬ 
αβατηρίου 

2. Βιογραφικό σημείωμα. 

3. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού θα πρέπει να υποβληθούν και οι σχετικές 
βεβαιώσεις ισοτιμίας από τον ΔΟΑΤΑΠ ή αντίγραφο της 
αίτησης για αναγνώριση της ισοτιμίας 

4. Διδακτορική διατριβή και άλλες επιστημονικές δη¬ 
μοσιεύσεις και αναλυτικό υπόμνημα αυτών. 

■ Οι άρρενες υποψήφιοι οφείλουν να καταχωρίσουν 
υπεύθυνη δήλωση του ν. 1599/1986 όπου δεσμεύονται 
ότι θα έχουν εκπληρώσει τις στρατιωτικές τους υπο¬ 
χρεώσεις ή θα έχουν απαλλαγεί νόμιμα από αυτές πριν 
την έκδοση της Πρυτανικής Πράξης διορισμού τους. Το 
κώλυμα της μη εκπλήρωσης των στρατιωτικών υπο¬ 
χρεώσεων δεν ισχύει για πολίτες κράτους - μέλους της 
Ευρωπαϊκής Ένωσης, στο οποίο δεν προβλέπεται όμοιο 
κώλυμα διορισμού. 

• Οι πολίτες κρατών-μελών της Ε.Ε. οφείλουν να υπο¬ 
βάλουν, εκτός των πιο πάνω δικαιολογητικών και πτυχίο 
ή μεταπτυχιακό τίτλο σπουδών Ελληνικού Α.Ε.Ι. ή απο¬ 
λυτήριο Ελληνικού Λυκείου ή εξαταξίου Γυμνασίου ή πι¬ 
στοποιητικό ελληνομάθειας Γ1 επιπέδου από το Κέντρο 
Ελληνικής Γλώσσας, από το οποίο θα αποδεικνύεται η 
πλήρης γνώση και άνετη χρήση της Ελληνικής γλώσσας. 

•Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της τελικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 


•Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασης τύπου 
Α' θα αναζητηθούν αυτεπαγγέλτως από την υπηρεσία 
που θα προβεί στην έκδοση της τελικής πράξης διορι¬ 
σμού. 

• Οι γνωματεύσεις (α) παθολόγου ή γενικού ιατρού 
και (β) ψυχιάτρου, είτε του δημοσίου είτε ιδιωτών, υπο¬ 
βάλλονται από τους υποψηφίους στην υπηρεσία που 
θα προβεί στην έκδοση της τελικής πράξης διορισμού. 

Οι αιτήσεις υποψηφιότητας και τα απαιτούμενα δι- 
καιολογητικά υποβάλλονται αποκλειστικά και μόνο 
ηλεκτρονικά σύμφωνα με την ανωτέρω διαδικασία. Η 
μη υποβολή της κατά τα ανωτέρω αίτησης εντός της 
ταχθείσης από την προκήρυξη προθεσμίας συνιστά λόγο 
απαραδέκτου της αίτησης 

Η προκαλούμενη δαπάνη της οποίας το ύψος δεν μπο¬ 
ρεί να προσδιορισθεί θα καλυφθεί από τις πιστώσεις του 
Υπουργείου Οικονομικών (ειδ. Φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Ιανουάριου 2018 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 


ΠΑΝΕΠΙΣΤΗΜΙΟ ΚΡΗΤΗΣ 

Αριθμ. 11156 _ 

Προκήρυξη για την πλήρωση μιας (1) θέσης Δι¬ 
δακτικού Ερευνητικού Προσωπικού ΔΕΠ στην 
Ιατρική Σχολή του Πανεπιστημίου Κρήτης, στη 
βαθμίδα του Αναπληρωτή Καθηγητή, με γνωστι¬ 
κό αντικείμενο «Εργαστηριακή Ενδοκρινολογία» 

Ο Πρύτανης του Πανεπιστημίου Κρήτης, λαμβάνοντας 
υπόψη την εισήγηση της Συνέλευσης της Ιατρικής Σχο¬ 
λής (συνεδρία 11-07-2018) και την αριθμ. 305/05-07- 
2018 αίτηση εξέλιξης του Μόνιμου Επίκουρου Καθηγητή 
και σύμφωνα με τις διατάξεις: 

1. άρθρων 16 παρ. 1 και 19 του ν. 4009/2011 (ΦΕΚ 195 
Α'), όπως αντικαταστάθηκε από το άρθρο 70 παρ. 1 του 
ν. 4386/2016 (83/Α ), το άρθρο τέταρτο παρ. 1-6 του 
ν. 4405/2016 (129/Α'), και το άρθρο 9 του ν. 4521 /2018 
(38/Α), 

2. των παρ. 9 και 10 του άρθρου τέταρτου του 
ν. 4405/2016 (ΦΕΚ 129/Α'), 

3. του άρθρου 30 του ν. 4452/2017 (ΦΕΚ 7/Α'), 

4. του άρθρου 23 παρ. 1 του ν. 3549/2007 (ΦΕΚ 69 Α'), 

5. Τις διατάξεις των άρθρων 15 παρ. 15 εδάφιο ζ, 21 
παρ. 2 εδάφιο ιδ και 84 παρ. 9 και 10 του ν. 4485/2017 
(ΦΕΚ 114 Α'), 

6. τουπ.δ. 134/1999, 

7. την αριθμ. Φ. 122.1/6/14241/Ζ2/27-01-2017 (ΦΕΚ 
225 Β') υπουργική απόφαση (ΑΔΑ: ΩΓΠΤ4653ΠΣ-ΩΑ7), 

8. τις διατάξεις του π.δ. 96/05-06-2013 άρθρο 1 (Φ.Ε.Κ.133/ 
05-06-2013, τ. Α' «Κατάργηση -συγχώνευση τμημάτων - 
Μετονομασία Σχολής στο Πανεπιστήμιο Κρήτης». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΓΊ 609/31.12.2018 


9. την αριθ. 16775/28-11 -2017 (Φ.Ε.Κ. 4472/19-12-2017, 
τ.Β') πράξη του Πρύτανη του Πανεπιστημίου Κρήτης 
«Θέματα λειτουργίας της μονοτμηματικής Σχολής Επι¬ 
στημών Υγείας του Πανεπιστημίου Κρήτης», σύμφωνα με 
τη διάταξη της παρ. 2 του άρθρου 18 του ν. 4485/2017, 

10. την αριθμ. 57356/Ζ1/12-04-2018 (Φ.Ε.Κ. 1413/25- 
04-2018, τ.Β') απόφαση του του Υπουργού Παιδείας Έρευνας 
και Θρησκευμάτων «Μετονομασία της Σχολής Επιστημών 
Υγείαςτου Πανεπιστημίου Κρήτης σε Ιατρική Σχολή» 

αποφάσισε την προκήρυξη (ανοικτή προκήρυξη) για 
την πλήρωση μίας (1) θέσης μέλους Δ.Ε.Π., ως εξής: 

ΠΑΝΕΠΙΣΤΗΜΙΟ ΚΡΗΤΗΣ 

ΙΑΤΡΙΚΗ ΣΧΟΛΗ 

ΤΟΜΕΑΣ ΕΡΓΑΣΤΗΡΙΑΚΗΣ ΙΑΤΡΙΚΗΣ 

- Μια (1) θέση Διδακτικού Ερευνητικού Προσωπικού 
(Δ.Ε.Π.), στη βαθμίδα του Αναπληρωτή Καθηγητή , με 
γνωστικό αντικείμενο «Εργαστηριακή Ενδοκρινολογία» 

Καλούνται οι ενδιαφερόμενοι να υποβάλουν ηλεκτρο¬ 
νικά την αίτηση υποψηφιότητας τους στο πληροφοριακό 
σύστημα «ΑΠΕΛΛΑ» (Ηΐΐρ5://θρθΙΐ3.ηηίηθςΙυ.9ον.9ΐ') μέσα 
σε αποκλειστική προθεσμία δυο (2) μηνών από την ημε¬ 
ρομηνία του εγγράφου της ανακοίνωσης της δημοσίευ¬ 
σης της Προκήρυξης αυτής στον ΗμερήσιοΤύπο μαζί με 
όλα τα αναγκαία για την κρίση δικαιολογητικά 

Μαζί με την αίτηση πρέπει να υποβάλουν: 

1. Αντίγραφο των πτυχίων και των τίτλων σπουδών. Αν 
οι τίτλοι σπουδών έχουν χορηγηθεί από Α.Ε.Ι. του εξωτε¬ 
ρικού, θα πρέπει να φέρουν τις νόμιμες θεωρήσεις και να 
συνοδεύονται από την απόφαση ισοτιμίας (ή αντίγραφο 
της αίτησης για αναγνώριση της ισοτιμίας). 

2. Βιογραφικό Σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική Διατριβή και άλλα επιστημονικά δημο¬ 
σιεύματα. 

5. Αντίγραφο δελτίου Αστυνομικής Ταυτότητας ή δι¬ 
αβατηρίου. 

- Για την πιστοποίηση της υγείας των υποψηφίων υπο¬ 
βάλλονται γνωματεύσεις α) παθολόγου ή γενικού ιατρού 


και β) ψυχιάτρου, είτε του δημοσίου είτε ιδιωτών, σύμφω¬ 
να με τα οριζόμενα στο άρθρο 4 του ν. 4210/21.11.2013 
(Φ.Ε.Κ. 254, τ. Α'), μετά την εκλογή. 

• Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
τηςτελικής πράξης διορισμού. Προκειμένου για πολίτες 
κρατών - μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 

■Το αντίγραφο Ποινικού Μητρώου δικαστικής χρή¬ 
σης και το πιστοποιητικό στρατολογικής κατάστασης 
τύπου Α, θα αναζητηθούν αυτεπαγγέλτως από την υπη¬ 
ρεσία που θα προβεί στην έκδοση της τελικής πράξης 
διορισμού. Με υπεύθυνη δήλωση του ν. 1599/1986 οι 
υποψήφιοι, δεσμεύονται ότι θα έχουν εκπληρώσει τις 
στρατιωτικές τους υποχρεώσεις ή θα έχουν απαλλαγεί 
νόμιμα από αυτές πριν την έκδοση της Πρυτανικής πρά¬ 
ξης διορισμού τους. 

Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους - μέλους 
της Ευρωπαϊκής Ένωσης, στο οποίο δεν προβλέπεται 
όμοιο κώλυμα διορισμού. 

Οι ανωτέρω πολίτες οφείλουν να υποβάλλουν, εκτός 
των πιο πάνω δικαιολογητικών και πτυχίο ή μεταπτυχι¬ 
ακό τίτλο σπουδών Ελληνικού Α.Ε.Ι. ή απολυτήριο Ελλη¬ 
νικού Λυκείου ή εξαταξίου Γυμνασίου ή πιστοποιητικό 
ελληνομάθειας Γ 1 επιπέδου από το Κέντρο Ελληνικής 
Γλώσσας, από το οποίο θα αποδεικνύεται η πλήρης γνώ¬ 
ση και άνετη χρήση της Ελληνικής γλώσσας. 

Η προκαλούμενη δαπάνη θα βαρύνει τον προϋπο¬ 
λογισμό του Υπουργείου Παιδείας, Έρευνας και Θρη¬ 
σκευμάτων (ειδ. Φορέας 19-250 και ΚΑΕ 0251). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Ηράκλειο, 17 Σεπτεμβρίου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

